Ačekė

Ačekė (ebrių kalba: adjèkè, bambarų kalba: cɛkɛ, ) – tradicinis valgis, tiekiamas kaip garnyras, kurio tradicija paplitusi Dramblio Kaulo Kranto pietinėje dalyje. Jai naudojama kasava, ir savo išvaizda ji yra panaši į kuskusą.

Dėl savo svarbos Dramblio Kaulo Krante 2024 m. ji įrašyta į UNESCO nematerialaus pasaulio paveldo sąrašąSkills related to Attiéké production in Côte d’Ivoire.

 Aprašymas 
Nors kasava buvo prijaukinta Amazonijoje, po didžiųjų geografinių atradimų ji paplito tropinėje Afrikoje, kur tapo vienu svarbiausių maisto produktų. Ačekės gaminimo tradicija susuformavo tarp Dramblio Kaulo Kranto pakrantės tautų.
Kasavos auginimu ir kasimu visuomenėje užsiima vyrai, kai tuo tarpu ačekės gaminimas yra išimtinai moterų darbas. Dažnai ačekė ruošiama kartu viso kaimo moterų. Ruošiant valgį kasavos šakniagumbiai nulupami, sutarkuojami, ir tada į tarkius dedama šiek tiek nuo praeito gaminimo likusio raugo (vietinėmis kalbomis vadinamo mangnan, lidjrou arba bêdêfon). Jo dėka kasava fermentuojama kelias dienas, kol pašalinamas nuodingas ciano vandenilis. Tada tarkiai yra išspaudžiami, džiovinami ir sijojami, kol gaunamos norimos tekstūros kruopos panašios į kuskusąJames J. Singleton. African Cooking: The Most Delicious African Food Recipes with Simple and Easiest Directions and Mouth Watering Taste. 2014..

Įprastinė ačekė yra smulkiagrūdė (, bet egzistuoja ir stambiagrūdis variantas ( bei ypač smulkių grūdelių variantas (). Nedžiovintas ačekės variantas yra žinomas kaip atukpu ().

Džiovintos kruopos gali būti saugomos ilgai. Prieš valgant ačekė šiek tiek paverdama garuose. Laba dažnai virta ji gali būti suvyniojama ir parduodama.

Ačekė patiekiama su kepta žuvimi ar mėsa, pomidorais, ankštiniais pipirais. Iš labai smulkios ačekės ruošiamas specialus patiekalas garba: salotos su kapotais pipirais, svogūnais, pomidorais, tekiamos su keptu tunu.

 Kitos pasaulio paveldu pripažintos susijusios tradicijos 
 Plovas (2016,  / 2016, )
 Kuskusas (2020, , , , )
 Mansafas (2022, )
 Čebudžienas (2023, )
 Košaris (2025, )

 Nuorodos 

Kategorija:Nematerialusis pasaulio paveldo sąrašas
Kategorija:Kasava
Kategorija:Afrikos virtuvė